Sacharow-Präis
De Sacharow-Präis fir fräit Denken (englesch: Sakharov Prize for Freedom of Thought), meescht einfach Sacharow-Präis oder Sakharov-Präis genannt, ass eng Auszeechnung vum Europaparlament, déi u Persounen an Organisatioune geet, déi hiert Liewen oder hir Aktiounen der Verdeedegung vun de Mënscherechter an der Fräiheet widmen. E gouf 1988 an d'Liewe geruff an ass nom sowjetesche Wëssenschaftler an Dissident Andrei Sacharow benannt.

Laureaten 

 1988: Nelson Mandela (Anti-Apartheid-Kämpfer a spéidere südafrikanesche President) an Anatoli Martschenko (sowjeteschen Dissident; † 1986)
 1989: Alexander Dubček, tschechoslowakesche Politiker a Matinitiator vum Prager Fréijoer
 1990: Aung San Suu Kyi, Grënnerin vun der Nationaler Liga fir Demokratie a Myanmar
 1991: Adem Demaçi, albanesche Schrëftsteller aus dem Kosovo
 1992: Madres de Plaza de Mayo, argentinesch Mënscherechtsbeweegung
 1993: Oslobođenje, Zeitung aus Sarajevo
 1994: Taslima Nasrin, Schrëftsteller aus dem Bangladesch
 1995: Leyla Zana, kurdesch Deputéiert am tierkesche Parlament
 1996: Wei Jingsheng, chineesesche Regimekritiker
 1997: Salima Ghezali, algeeresch Journalistin a Mënscherechtsaktivistin
 1998: Ibrahim Rugova, politesche Leader vun der albanescher Bevëlkerung am Kosovo
 1999: Xanana Gusmão, Leader vun der Onofhängegkeetsbeweegung an Osttimor
 2000: ¡Basta Ya!, Organisation, déi sech géint den ETA-Terrorismus riicht
 2001: Don Zacarias Kamwenho (Äerzbëschof vu Lubango, Angola); Nurit Peled-Elhanan (israeelesch Dozentin) an Izzat Ghazzawi (palestinensesche Schrëftsteller)
 2002: Oswaldo Payá, kubanesche Regimekritiker
 2003: UN-Generalsekretär Kofi Annan an all d'Mataarbechter vun de Vereenten Natiounen
 2004: de wäissrussesche Journalisteverband (BAJ)
 2005: d'kubanesche Mënscherechtsbeweegung "Dammen a Wäiss"; Reporter ouni Grenzen; d'nigerianesch Affekotin Hauwa Ibrahim
 2006: Aljaksandr Milinkewitsch, wäissrussesche Oppositiounspolitiker
 2007: Salih Mahmoud Osman, sudaneesesche Mënscherechtsaffekot
 2008: Hu Jia, chineesesche Biergerrechtler
 2009: "Memorial", russesch Mënscherechtsorganisatioun
 2010: Guillermo Fariñas, kubanesche Regimekritiker an Dokter
 2011: Mohamed Bouazizi (†, Tunesien), Asmaa Mahfouz (Egypten), Ahmed al-Senussi (Libyen), Razan Zaitouneh an Ali Ferzat (Syrien): Aktiviste vum Arabesche Fréijoer
 2012: Nasrin Sotudeh (iranesch Affekotin) an Jafar Panahi (iranesche Regisseur)
 2013: Malala Yousafzai, pakistanesch Bloggerin a Kannerrechtsaktivistin
 2014: Denis Mukwege, kongoleesesche Gynekolog
 2015: Raif Badawi, Blogger aus Saudiarabien
 2016: Nadia Murad a Lamija Adschi Baschar, Jesidinnen, déi vum "Islamische Staat" entfouert gi sinn

Um Spaweck 
 De Sacharow-Präis op der Websäit vum Europaparlament